शिव और पार्वती दोनों ने वेश बदल लिया| शिव किरात बन गए और पार्वती किरात की पत्नी| शिव के गणों ने स्त्रियों का वेश धारण कर लिया| कुछ गण पुरुष वेश में ही किरात का वेष धारण किए उनके साथ चल पड़े| वे सब उस उपवन में पहुंचे जहां अर्जुन शिव की प्रतिमा के सम्मुख बैठा कठिन तप कर रहा था| निकट ही धरती पर उसके अस्त्र-शस्त्र रखे हुए थे| उस वन में एक विकट राक्षस रहता था| सारे ऋषि-मुनि उससे भयभीत रहते थे| राक्षस ने अर्जुन को अकेल बैठे तप में लीन देखा तो उसने एक सूअर का वेश बनाया और वह सीधा अर्जुन की ओर झपटने को तैयार हुआ|